**1.pielikums**

**TEHNISKĀ SPECIFIKĀCIJA**

**Trolejbusa ŠKODA 14TRM transportēšana no Kišiņevas (Moldova) uz Rīgu (Latvija), t.sk. atmuitošanas pakalpojums**

RP SIA “Rīgas satiksme” (turpmāk – Pasūtītājs) valde 2025.gada 21.janvārī pieņēma lēmumu “Par ziedojuma pieņemšanu no Moldovas Republikas Kišiņevas pašvaldības”.

Nepieciešams izvēlēties Pakalpojuma sniedzēju, kurš veiks ziedojuma, trolejbusa “ŠKODA - 14TRM”, piegādi no Kišiņevas, Moldovas Republikā (adrese: Moldova, mun.Chişinău, mun.Chişinău, str. Mitropolit Dosoftei 138) uz Rīgu, Latvijas Republikā (adrese: Rīga. Jelgavas iela 37, LV-1004, Latvija).

Informācija par transportējamo trolejbusu “ŠKODA - 14TRM”:

* **Nosūtītājs (īpašnieks):** Moldovas Republikas Kišiņevas pašvaldība;
* **Svars:** trolejbusa pašmasa: 10500 kg;
* **Izmēri:** trolejbusa garums: 11340 mm, platums: 2500 mm, augstums: 3410 mm;
* **Trolejbusa uzkraušanas adrese:** Moldova, mun.Chişinău, mun.Chişinău, str. Mitropolit Dosoftei 138. Trolejbusa uzkraušanu veiks Moldovas pašvaldība (bez papildus samaksas);
* **Trolejbusa izkraušanas adrese:** 2.trolejbusa parks, Jelgavas iela 37, Rīga, LV-1004, Latvija. Trolejbusa izkraušanu veiks Pasūtītājs;
* **Piegādes termiņš:** piegāde jāveic līdz 14.05.2025.;
* **Apdrošināšana:** nepieciešama apdrošināšana kravas pārvadāšanai. Pakalpojuma sniedzējam šīs izmaksas ir jāiekļauj piedāvātajā cenā;
* **Muitas izdevumi:** atmuitošanu sedz Pakalpojuma sniedzējs. Pakalpojuma sniedzējam šīs izmaksas ir jāiekļauj piedāvātajā cenā, t.sk., jāsamaksā muitas nodokļus, kurus iekļauj Pasūtītājam piestādītajā rēķinā.
* **Trolejbusa vērtība:** 1400,00 (viens tūkstotis četri simti) EUR.

Nepieciešamo dokumentu noformēšana, nodokļu, nodevu un citu ar Pakalpojuma izpildi saistīto maksājumu apmaksa ir Izpildītāja pienākums, par ko atlīdzība ir jāiekļauj Pakalpojuma cenā.

Pārvadājot kravu, Izpildītājs patstāvīgi apmaksā visus nodokļus un nodevas, transporta un citus maksājumus, kas tiek vai var tikt no viņa pieprasīti saistībā ar Pakalpojuma izpildi, kā arī sedz izdevumus, kas saistīti ar degvielas, maksas ceļu nodevas un apdrošināšanas iegādi kravas pārvadāšanai. Atlīdzība par minētajām izmaksām ir jāiekļauj Pakalpojuma cenā.

Izpildītājs patstāvīgi sedz izdevumus, kas nepieciešami un saistīti ar sava transporta tehnisko apkalpošanu un regulēšanu, kā arī tā apkalpojošā personāla darba apmaksu un nepieciešamo viņu dokumentu noformēšanu.